หนุ่มขอนแก่นฟ้องโชติศักดิ์-เว็บฟ้าเดียวกัน-ประชาไท หมิ่นพระบรมเดชานุภาพ
เจ้าของกิจการส่วนตัวชาวขอนแก่นแจ้งความดำเนินคดีโชติศักดิ์ พ่วงเว็บไซต์ ฟ้าเดียวกัน และเว็บไซต์ ประชาไท ฐานมีกระทู้เกี่ยวกับกรณีไม่ยืนฟังเพลงสรรเสริญของนายโชติศักดิ์เมื่อเวลาประมาณ 12.30 น. เว็บไซต์ผู้จัดการและไอเอ็นเอ็นรายงานข่าวกรณีนายสุนิมิต จิระสุข อายุ 36 ปี เจ้าของกิจการส่วนตัวชาวขอนแก่น เดินทางเข้าแจ้งความกับเจ้าหน้าที่ตำรวจสถานีตำรวจภูธรเมืองขอนแก่น เพื่อดำเนินคดีกับนายโชติศักดิ์ อ่อนสูง ข้อหาหมิ่นพระบรมเดชานุภาพ กรณีที่ไม่ยืนถวายความเคารพเมื่อได้ยินเพลงสรรเสริญพระบารมีในโรงภาพยนตร์ ตามประมวลกฎหมายอาญา ม.116 (2)นอกจากนี้ยังแจ้งความดำเนินคดีกับเว็บไซต์ ฟ้าเดียวกัน และเว็บไซต์ ประชาไท ซึ่งมีกระทู้เกี่ยวกับกรณีของนายโชติศักดิ์ ซึ่งนายสุนิมิตระบุว่า มีการแสดงความเห็นกว่า 90 ความเห็น มีทั้งเห็นด้วยและไม่เห็นด้วยกับการกระทำของนายโชติศักดิ์ แต่ส่วนใหญ่จะเห็นด้วย และแสดงถึงการต่อต้านระบบกษัตริย์ ซึ่งเป็นเรื่องที่ไม่อาจยอมรับได้ในฐานะคนไทยที่เคารพรักสถาบันกษัตริย์ พร้อมกันนี้ยังเรียกร้องให้กระทรวงไอซีทีออกมาแสดงความรับผิดชอบต่อกรณีดังกล่าวด้วยทั้งนี้ ม. 116 ประมวลกฎหมายอาญา ระบุว่า ผู้ใดกระทำให้ปรากฏแก่ประชาชนด้วยวาจา หนังสือ หรือวิธีอื่นใดอันมิใช่เป็นการกระทำภายในความมุ่งหมายแห่งรัฐธรรมนูญ หรือมิใช่เพื่อแสดงความคิดเห็นหรือติชมโดยสุจริต(1) เพื่อให้เกิดการเปลี่ยนแปลงในกฎหมายแผ่นดินหรือรัฐบาล โดยใช้กำลังข่มขืนใจหรือใช้กำลังประทุษร้าย(2) เพื่อให้เกิดความปั่นป่วน หรือกระด้างกระเดื่องในหมู่ประชาชน ถึงขนาดที่จะก่อความไม่สงบขึ้นในราชอาณาจักร หรือ(3) เพื่อให้ประชาชนล่วงละเมิดกฎหมายแผ่นดิน ต้องระวางโทษจำคุกไม่เกินเจ็ดปี 
เจ้าของกิจการส่วนตัวชาวขอนแก่นแจ้งความดำเนินคดีโชติศักดิ์ พ่วงเว็บไซต์ ฟ้าเดียวกัน และเว็บไซต์ ประชาไท ฐานมีกระทู้เกี่ยวกับกรณีไม่ยืนฟังเพลงสรรเสริญของนายโชติศักดิ์ เมื่อเวลาประมาณ 12.30 น.
กฎหมายหมิ่นพระบรมเดชานุภาพ,กรณีไม่ยืนในโรงภาพยนตร์,กระบวนการยุติธรรม,การปกป้องสถาบันพระมหากษัตริย์,ขอนแก่น,คดีหมิ่นพระบรมเดชานุภาพ,ประชาไท,ฟ้าเดียวกัน,ภาคอีสาน,เพลงสรรเสริญพระบารมี,โชติศักดิ์ อ่อนสูง